Гимназија

Крушевац

ИНФОРМАЦИОНЕ ТЕХНОЛОГИЈЕ И ПОРОДИЦА

Ученица: Ментор:

Миона Матић IV2 Ивана Ивковић

Крушевац, март 2025. године

Cадржај

[Увод 2](#_Toc193045036)

[1. Информационе технологије и породица 4](#_Toc193045037)

[1.1 Социолошке перспективе о улози технологије у друштву 5](#_Toc193045038)

[2. Преглед досадашњих истраживања 6](#_Toc193045039)

[2.1 Узрок удаљавања чланова породице 7](#_Toc193045040)

[2.2 Промене у комуникацији 8](#_Toc193045041)

[2.2.1 Предности технологије у коуникацији 8](#_Toc193045042)

[2.2.3 Мане технологије у комуникацији 9](#_Toc193045043)

[2.3 Утицај информационих технологија на родитељство и васпитање 10](#_Toc193045044)

[3. Методологија истраживања 11](#_Toc193045045)

[4. Анализа анкете 11](#_Toc193045046)

[5. Закључак 17](#_Toc193045047)

[ЛИТЕРАТУРА 18](#_Toc193045048)

[УПИТНИК 18](#_Toc193045049)

# Увод

Савремени свет је подлежан динамичним и континуираним трансформацијама, при којима дигитална технологија има кључну улогу у обликовању друштвене и индивидуалне стварности. Њена прогресивна невидљивост и свеобухватна присутност доводе до перцепције да је она неодвојиви део савременог живота, што доводи до несвесног схватања ње као нечег природног.[[1]](#footnote-1)

Tехнолошки напредак је оставио велики утицај на савремено доба и на људске аспекте, укључујући породицу као основну ћелију друштва. Појава мобилних телефона и друштвених мрежа, брз развој информационих технологија и дигиталних платформи су знатно променили начин комуникације, провођења слободног времена и васпитања у кругу породице. Интернет је отворио пут ка невидљивом дигиталном простору, допуштајући онима који улазе да га сами кроје.

Да ли данас деца и родитељи све више времена проводе „онлајн“? Да ли је присутност међу њима мања? Да ли савремене навике младих обликују ток породичних односа? Да ли савремене технологије доприносе квалитетнијој комуникацији или стварају нове препреке у породичном окружењу?

У овом раду ћу покушати да одговорим на питања која се тичу породице и употребе инфомрационих технологија: Да ли употреба технологије доводи до стварања нових облика повезаности или до отуђења? Да ли је *феномен тихе породице* постао последица савременог начина живота? Да ли је дигитална зависност постала препрека за здраве односе у породици?

У склопу истраживања спровешћу анкету међу својим вршњацима како бих добила увид у њихова искуства и ставове.

Циљеви рада су да се установи:

* Да ли су информационе технологије и друштвене мреже неизбежан део свакодневнице у кругу породице
* Да ли је *феномен тихе породице* све присутнији у кругу породица
* Да ли су одноци квалитетнији или урушени услед прекомерне употребе технологије

Хипотезе:

Х: Употреба информационих технологија утиче на односе у породици

* Употреба дигиталних уређаја током оброка доводи до повећања „тихих“ породичних оброка
* Чланови породице све више користе дигиталне уређаје уместо што директно разговарају током оброка
* Технологија формира облике повезивања у породици (гледање филмова), али прекомерном употребом може доћи до изолације унутар породице

# **Информационе технологије и породица**

**ИТ** - Информационе технологије су научна дисциплина која је настала крајем прошлог века, са преласком друштва из индустријског у информатичко доба. Њена употреба се шири великом брзином, са непрекидном појавом нових технологија. Поред тога, има огроман утицај на друштво на друштво у свим аспектима.Термин „информационе технологија“ е често користи у много ширем смислу и обухвата све активности, од инсталација програма до пројектовања сложених рачунарских мрежа и информационих система.[[2]](#footnote-2)

**Породица** - Породица је група особа у којој су појединци директно, тј. сроднички повезани, при чему одрасли чланови преузимају одговорност за бригу о деци.[[3]](#footnote-3) У ширем смислу смислу значи нераздвојна целина особа повезаних браком или усвајањем. У ужем смислу, породица представља родбинско повезане особе које живе под истим кровом.[[4]](#footnote-4) Породица спада у феномене којима се, због њихове повезаности са приватним, биолошким и свакодневним аспектима, често не препознаје као значајна друштвена чињеница, нити као релевантан предмет друштвеног промишљања.[[5]](#footnote-5)

**Феномен тихе породице –** Иако не постоји конкретна дефиниција, према истраживањима кроз које се прожима, феномен тихе породице представља ситуацију у којој чланови породице проводе време заједно у тишини, углавном због коришћења дигиталних уређаја попут мобилних телефона, таблета, лаптопова... Он указује на смањење директне интеракције међу члановима породице, што утиче на њихову блискост.

**Примарна социјализација** - Према Гиденсу (2007: 28), примарна социјализација се одвија у детињству, а то доба се истиче као најизраженији период усвајања основних правила понашања, који у великој мери служе као основа за касније учење. Росић (2005: 83) сматра да породица, као примарна заједница за развој детета, припрема дете за живот у друштву и да ће оно искуства стечена у породици преносити и у свој каснији живот. Породица је прва друштвена ћелија која васпитава дете и спроводи примарну социјализацију, јер једино породица може пружити блиску, емотивну и љубављу прожету атмосферу која је неопходна младом бићу како би се развило у зрелу личност (Росић, 2005: 97).[[6]](#footnote-6) Тако је и Парсонс (1954, према Матић, 2003: 57), увидевши значај породице у животу детета, упоредио породицу са фабриком која „производи“ људске личности, јер примарна социјализација захтева сигурност и обострану подршку, што, према његовом мишљењу, не може бити остварено ни у било којој другој институцији, осим у породици.

**Комуникација**- термин „комуникација“ се може сматрати као систем размене информација између две или више особе договореним системом знакова. Слање информација се најчешће одиграва путем језика, јер језик није само оно што се говори и пише, већ се језиком и мисли, тј, речима. Поред речи, постоје невербални сигнали и гестикулације.[[7]](#footnote-7)

# **1.1 Социолошке перспективе о улози технологије у друштву**

**Функционализам** је теорија која се односи на друштво као целину. Функционализам „посматра друштво као један систем, односно као низ међусобно повезаних делова који заједно праве целину“.[[8]](#footnote-8) Функционалиѕам пружа увид у улогу технологије у друштву и њен утицај на различите аспекте друштвеног живота. Функционалисти сматрају да технологија има важну улогу у одржавању друштвене стабилности. На пример, технолошки напредак може побољшати комуникацију, образовање и здравство. Поред тога, функционализам препознаје да технологија може изазвати дисфункције унутар друштвеног систем. Прекомерна употреба технологије може довести ди смањења личних интеракција унутар породице.

**Конфликтна теорија** се фокусира на динамички аспект друштва, на начин на који се дешава промена у друштву. Конфликтна теорија види друштво као константу арену сукоба.[[9]](#footnote-9) Према конфликтној теорији, технологија је неретко у рукама моћних економских елита које је користе за одржабање своје доминације. Она сматра да технологија омогућава маргинализованим групама да организују револт против доминантних структура моћи. На пример, друштвене мреже које пружају платформу за активизам и мобилизацију против неправди.

**Интеракционизам** је проучавање понашања појединца у оквиру друштва. Изводи социјалне процесе попут формирања идентитета или кнофликта из људских интеракција. Према теорији Џон Херберт Мида, идентитет се развија кроз социјалне интеракције.[[10]](#footnote-10) Тако, технологија омогућава људима да истражују различите аспекте свог идентитета путем интеракција на интернету. Осим тога што олакшава комуникацију, може довести и до површних односа. На пример, особа може имати пуно „онлајн пријатеља“ али без дубље емоцијалне повезаности које се углавно стичу кроз директне сусрете.

# **2. Преглед досадашњих истраживања**

Брзи раст технологије је добро анализиран у чланку Washington Post-a из 2017. године под насловом: „У каквом сте технолошком свету одрасли?“. У САД-у је само 8% домаћинстава је поседовало рачунар, док World Wide Web није још постојао.[[11]](#footnote-11)

Технологија је спојила чланове породица који су некада били раздвојени због даљине. Уз паметне телефоне, друштвене мреже и апликације за размену порука , одржавање контакта никада није било лакше. Видео позиви омогућавају породицама комуникацију „лицем у лице“, чиме деле тренутке без обзира на удаљеност.

Један од најбитнијих фактора за успешно породично функционисање представљају интерперсонални односи њених чланова. Неопходан услов за добру комуникацију је непосредна социјана интеракција, а то је говор тела и фацијалне експресије у току разговора. Иако дигиталне технологије могу допринети одржавању осећаја припадности породичном идентитету, оне истовремено могу имати и негативан утицај на очување традиционалног модела породичног функционисања. Промене у свакодневном породичном животу, које су условљене технолошким развојем, навеле су Фулкерсона и његове сараднике са Универзитета у Минесоти да покрену истраживање о породичним ритуалима, са посебним освртом на значај заједничких оброка за правилан развој деце.

Породични оброци се доживљавају као позитивно искуство како од стране адолесцената, тако и родитеља, иако се њихове перцепције о учесталости породичних оброка и окружењу током оброка разликују. Очигледно је да и адолесценти и родитељи имају позитивна очекивања у вези са заједничким оброцима и верују да су породични оброци важни. Међутим, чини се да родитељи придају већи значај тим оброцима него адолесценти. Поред тога, повезаност између позитивне атмосфере током породичних оброка и њихове учесталости углавном је значајна и за адолесценте и за родитеље. Породични оброци могу бити користан механизам за јачање породичне повезаности и комуникације, као и за моделирање понашања које родитељи желе да њихова деца усвоје.[[12]](#footnote-12) Породице треба подстицати да наглашавају важност породичних оброка као дела својих породичних традиција. У поређењу са млађим адолесцентима, старији адолесценти имају ређе породичне оброке, мањи је значај породичних оброка, постоји мање правила током оброка и повећана је потешкоћа у усаглашавању распореда за породичне оброке. Ови налази указују на већу аутономију која прати старији адолесцентски узраст.[[13]](#footnote-13)

Резултати истраживања показали су да адолесценти све мање доживљавају породичне вечере као важан ритуал. У савременом друштву чланови породице током оброка разговарају знатно ређе него раније, када су ти тренуци служили за опуштање и пријатне разговоре након дневних обавеза. Данас су често усмерени искључиво на своју храну, журећи да се што пре врате својим рачунарима, телефонима или другим дигиталним уређајима.[[14]](#footnote-14)

# **2.1 Узрок удаљавања чланова породице**

До поделе може доћи када се између родитеља и деце наруши комуникација и повезаност. Прекид комуникације укључује неискрене и површне одговоре, што доводи до неповерења, тј. удаљености међу члановима породице. Запослени родитељи су у обавези да раде, што ствара ситуације у којима деца проводе већину времена без присуства родитеља. Та деца се називају latchkey kids[[15]](#footnote-15). У току тог времена, деца најчешће играју видео игре, сурфују по друштвеним мрежама или користе паметне телефоне како би комуницарила са пријатељима.[[16]](#footnote-16)

# **2.2 Промене у комуникацији**

Мобилни телефони омогућавају активност и ангажман у реалном времену. Људи користе мобилне телефоне не само да би позвали некога или примили позив, већ да примају и шаљу текстуалне поруке, пуштају музику, фотографишу, сурфују интернетом и гледају видее или телевизијске програме. Осим тога, употреба мобилних телефона мења очекивања о томе када и на који начин су нам други доступни.[[17]](#footnote-17)

# **2.2.1 Предности технологије у коуникацији**

Један од кључних предности технологије у комуникацији између чланова породице се испољава у виду писаних речи, тј. порука. Дописивање путем порука постаје чешћи начин на који се успоставља комуникација између родитеља и деце. Некада је деци много лакше да поделе свије мисли путем поруке, што оставља довољно времена да напишу смислену реченицу и ствара осећај сигурности. Разговор „лицем у лице“ често носи са собом непријатност и недовољно време за смишљање адекватног одговора. Дописивање такође представља на који се родитељи приближавају деци. Поруке одржавају континуитет разговора и гради осећај присутности, без обзира на удаљеност.[[18]](#footnote-18)

Усвајање одређених правила о употреби технологије је веома важно. Та правила би требало да одрже вредност у породици, што би технологију представило као средство комуникације, а не извор конфликта.[[19]](#footnote-19) Ту спада одређено време без дигиталних уређаја, као што су заједнички оброци или одређени део дана који је посвећен разговору. Поред постављања одређених правила, битно је употребити позитивне аспекте технологије. Породице могу користити технологију за дељење дневних активности, размену вицева (meme-ova) или одржавање групних разговора, чиме се остварује осећај блискости у току дана. Веома је важно да се створи окружење у коме ће чланови породице моћи отворено разговарати о својим онлајн искуствима, укључујући и непријатне ситуације.[[20]](#footnote-20)

# **2.2.3 Мане технологије у комуникацији**

Иако технологија доноси бројне повољности савременом родитељству, истовремено представља и изазов. Паметни телефони често одузимају драгоцено време које родитељи и деца могу провети заједно. Уместо заједничких активности или разговора, дешава се да родитељи и деца сатима прелиставају друштвене мреже. Управо то доводи до постепеног удаљавања. Данашњој деци ретко шта може бити интересантније од употребе технологије, али је управо то задатак родитеља да спрече тиме што ће осмислити активности које ће надмашити привлачност друштвених мрежа. Према истраживању Pew Research Centra, чак 68% родитеља се слаже са тиме да им је тешко да задрже пажњу далеко од телефона док разговарају са својом децом, чиме се умањују директне комуникације.[[21]](#footnote-21)

Поред тога што технологија омогућава већу контролу над децом, важно је да контрола не пређе границу. Када деца осете да им је приватност нарушена, почињу да крију своје активности. На пример, учестали позиви док је дете ван куће могу се погрешно тумачити. Дете неће то схавтити као родитељску бригу, већ као несигурност родитеља. Осим тога, друштвене мреже се могу веома лако пратити тиме што родитељ шаље „friend request“[[22]](#footnote-22) уз помоћ кога могу имати увид у дечије интеракције на интернету. Платформа као што је „Snapchat“ нуди опцију тренутне локације корисника и опцију за нестајаће поруке, како се преписка не би могла поново причитати.

Родитељи често не могу да контролишу шта дете ради на дигиталним уређајима. Ради безбедности детета, родитељи често подлежу испитивању, што доводи до удаљавања и мањка комуникације. Уместо директног приступа, родитељи би требало да граде поверење и да са децом отворено разговарају о активностима на интернету.

# **2.3 Утицај информационих технологија на родитељство и васпитање**

Родитељски надзор је један од аспеката родитељске контроле и може се дефинисати као скуп родитељских поступака који укључују посматрање и праћење, кретања, активности и прилагођености детета.[[23]](#footnote-23) Савремено родитељство у дигиталном добу захтева прилагођавање новим технологијама и континуирано учење како би родитељи могли да разумеју и прате технолошке промене које утичу на децу. Они би требало да буду упознати са уређајима, апликацијама и друштвеним мрежама како би разумели „језик“ којим се њихова деца служе. Поред тога, родитељи се суочавају са изазовом разумевања начина комуникације младих, који често користе симболе и емотиконе са скривеним значењима. Ова врста комуникације може бити тешко разумљива старијим генерацијама. Иако родитељи увек имају улогу у заштити деце, у дигиталном добу то је сложеније него раније. Интернет нуди огромну количину садржаја, па је тешко пратити све што деца гледају или раде. Додатни изазови су опасности попут сајбер-насиља, непримереног садржаја, злоупотребе података и онлајн предатора. [[24]](#footnote-24) Родитељски надзор над коришћењем телефона код деце постаје важније због све веће присутности информационих технологија. Најчешћи начин на који родитељи имају контролу над децом су апликације за родитељску контролу. Једна од најпопуларнијих апликација је Google Family Link. Уз помоћ ове апликације, родитељи могу пратити време коришћења телефона, блокирати апликације и управљати садржајем којим се деца служе. Највише се употребљава код деце узраста испод 13 година.[[25]](#footnote-25) Друга апликација која је од велике помоћи родитељиа је Screen Time. Она омогућава ограничавање времена на iPhone и iPad уређајима. Осим тога, родитељ може онемогућити приступ апликацијама на одређено време.[[26]](#footnote-26) Такође, постоје апликације за праћење локације деце. Једна од најпознатијих је Life360. Life360 користи GPS технологију за прецизно праћење локација чланова породице. Ово омогућава родитељима да знају где се њихова деца налазе у сваком тренутку, што повећава осећај безбедности и повезаности.[[27]](#footnote-27) Поред апликација за праћење локације, све је чешћа појава видео надзора у кући. Ове апликације се преузимају приликом инсталације камере у кући. Нуде функцију детекције човековог покрета и аутоматски шаље обавештење кориснику који користи камеру, тј. родитељима. Родитељи имају притуп уживо, што им омогућава преглед о дешавањима у реалном времену. Многе апликације поседују праћење више камера истовремено, што је корисно за покривање више простора у кући.[[28]](#footnote-28)

# **3. Методологија истраживања**

Истраживање је реализовано у фебруару 2025. године. Упитник је проширен путем гугл анкете. Испитанике су чинили матуранти Гимназије у Крушевцу. Попуњавање упитника је било анонимно.

# **4. Анализа анкете**

На питање „Колико времена проводите на телефону?“, 46% испитаника је одговорило 3-5 сати, што представља просечно коришћење телефона у току једног дана. Тиме се сазнаје да поред жеље за коришћењем телефона, чланови се труде да успостављају диреткне интеракције. (Графикон 1)

Графикон 1

На питање „Када сте са породицом на окупу, телефон користите:“ Скоро 80% испитаника је одговорило са „Понекад, само проверавам нотификације.“, што истиче да избегавају коришћење телефона док су на окупу са породицом. (Графикон 2)

Графикон 2

На питање: „Зашто најчешће користите телефон док сте на окупу са породицом?“ најчешћи одговор је био „Дописујем се“, тј. 30,2% испитаника. Поред овог одговора, посебно су издвојени: „Досадно ми је“, „Проверавање нотификација“, „Друштвене мреже“, „Тражење информација са породицом“, „Не користим“. Ово указује на то да, чак и када су физички присутни са породицом, појединци настављају дигиталну комуникацију са другим људима, што може утицати на квалитет породичних интеракција, тј. чланови се постепено удаљавају. Управо је ово почетна фаза тзв. „феномена тихе породице“. (Графикон 3)

(Графикон 3)

На питање: „Колико пута обављате телефонски разговор са члановима породице у току дана?“ је 61.3% испитаника одговорило 1-2 пута дневно, што чини просек позива у току дана са члановима породице. Иако дигитална комуникација преовлађује људским животима, телефонски разговори и даље имају значајну улогу у одржавању породичних односа. (Графикон 4)

(Графикон 4)

На питање: „Да ли више комуницирате са члановима породице преко текстуалних порука или путем позива?“ је 68% испитаника одговорило са „Позив“, док је 32% одговорило са „Поруке“. Што се тиче комуникације у оквиру породице, већина људи даје предност вербалном контакту. То се може дефинисати чињеницом да су телефонски разговори ефикаснији за размену информација, али и зато што омогућавају ближи и емотивнији однос у поређењу са текстуалним порукама. (Графикон 5)

(Графикон 5)

На питање: „Да ли пратите чланове породице на друштвеним мрежама?“ 78.7% испитаника је одговорило са „Да“, а 21% је договорило са „Не“. Ово истиче да су друштвене мреже постале нови начин за одржавање контакта и размену информација у породици. Тиме се указије на то да савремене породице користе друштвене мреже не само ради комуникације, већ и за праћење активности чланова, што помаже у одржавању јачих веза.

На питање: „Да ли имате тајан, тј. приватан профил на којем искључиво пратите друштво на друштвеним мрежама?“ Око 56% испитаника је рекло да не поседује приватан профил, док је 44% рекло да поседује приватан профил. Вероватно је да већина испитаника нема потребу за додатном приватношћу и да су задовољни нивоом контроле коју већ имају на својим јавним профилима. Такође, ово може значити да своје активности на друштвеним мрежама не доживљавају као нешто што треба „крити“ од остатка пратиоца, тј. породице.

Од 76 испитаника, 81.3% је на питање: Ако их пратите, да ли кријете "сторије" од њих?“ одговорило са „Не“, док је 18.7% одговорило са „Да“. Ово може значити да су односи са члановима породице отворенији или да испитаници сматрају да није потребно сакривати одређене активности од својих ближњих.

На питање: „Да ли користите телефон током оброка?“ је 52% испитаника одговорило са „Понекад“. Поред тога, 28% је одговорило са „Да“, а 22% са „Не“. Ово значи да људи у неким ситуацијама више цене директну комуникацију са породицом, док у другим тренуцима ипак користе телефон за неку врсту забаве. (Графикон 6)

(Графикон 6)

Затим, на питање: „Колико често имате заједнички оброк са породицом?“ је више од 35% испитаника одговорило са: „Свакодневно, барем један оброк дневно проведемо заједно.“ Осим тог одговора, 32% испитаника је договорило са „Повремено, неколико пута недељно“, 18.7% са „Ретко, углавном једном недељно“ и 14,7% са „Врло ретко или никада, због обавеза“. Ово је битно за јачање међусобних односа, јер заједнички оброци представљају прилику за зближавање међу члановима породице. Међутим, податак да већина испитаника није навела овај одговор доказује да савремени начин живота може утицати на смањење времена које породице проводе заједно за оброком.

На питање: „Да ли се гледате са члановима породице у очи током разговора?“ је 56% испитаника одговорило са „Углавном да, али понекад то изостане због ометања“, док је 38.7% одговорило са: „Да, увек покушавамо да успоставимо директан контакт очима током разговора“, а 1.3% са: „Врло ретко или никада, углавном комуницирамо без директног погледа или путем телефона/порука.“ Ово приказује о постојању свести о важности директног контакта очима за друштвену повезаност, али савремени дигитални уређаји и брз начин живота утичу на квалитет комуникације.

На питање: „ Колико често гледате филмове или играте друштвене игре са породицом?“ је 42,7% испитаника одговорило „Повремено, неколико пута месечно или кад се укаже прилика“, 12% испитаника је одговорило са „Врло често, више пута недељно или кад год имам прилику“, а 45,3% са „Ретко, једном у неколико месеци или готово никада“. Овај одговор приказује да породичне активности као што су гледање филмова или играње друштвених игара није учестала активност за већину испитаника, али се ипак дешава у одређеном периоду.

На питање: „Да ли ваши родитељи проводе пуно времена на телефону?“ је 64% испитаника одговорило са „Умерено, користе телефон по потреби“, 32% испитаника са „Да, већи део слободног времена проводе на телефону“ и 4% испитаника са „Ретко, труде се да избегавају честу употребу телефона“. Овај указује на то да родитељи не проводе превише времена на телефону, већ га користе рационално, углавном за обављање конкретних обавеза или за комуникацију.

На питање: „Да ли мислите да телефони учвршћују однос између родитеља и деце?“ резултат приказује да већина испитаника верује да телефони не доприносе побољшању породичних веза. Разлози за овакав став су да телефони често доводе до смањене физичке и емоционалне присутности родитеља у дечијим животима, јер прекомерна употреба телефона знатно смањује квалитет проведеног времена са породицом. Осим тога, дигитална комуникација може преовладати директну комуникацију, која је битна за стварање блиских и здравих односа у породици. Ово може довести до феномена "тихе породице", где сви чланови породице проводе време заједно, али у стварности остају дистанцирани и не комуницирају активно, јер су фокусирани на своје уређаје, а не једни на друге. (Графикон 7)

(Графикон 7)

# **5. Закључак**

Oднос између ИТ и породице представља комплексан и интезиван однос. ИТ игра кључну улогу у развоју друштва и савременог начина живота, а друштво поставља нове изазове технологији.

Сматрам да су полазне хипотезе у потпуности потврђене. Ово истраживање је доказало да је употреба технологије у кругу породице све више присутнија, тј. феномен тихе породице постаје све учесталији и изареженији у савременом друштву. Један од разлога за употребу ИТ у породичном окружењу је друштвена повезаност, која је најчешће остварена кроз друштвене мреже и платформе. ИТ обликује начине комуникације у породици, стапајући границе виртуелних и физичких односа, па тиме дигитални свет постаје једнако важан део породичне комуникације.

Према теорији умреженог друштва Мануела Кастелса, технологија има значајан утицај на начин на који људи успостављају односе, стварајући нови облик повезаности у породици. Данас се породичне интеракције одвијају уз помоћ дигиталних платформи, што са собом носи бенефите, али и штету.

ИТ знатно утиче на облик породичних односа, од комуникације до провођења заједничког времена. Са развојем интернета, породице су добиле нове начине за одржавање контакта, али стварају се и изазови који утичу на квалитет њиховог односа.

Може се закључити да ИТ неспречиво мења породични однос, али тај напредак не мора нужно умањити квалитет прордичних односа. Нове врсте комуникације су омогућиле бржу и лакшу комуникацију за развој породичних односа. ИТ, као кључни чинилац који има утицај на друштвене односе, може постати ризик по људску повезаност, али ако се користе на мудар начин, њихов утицај може бити позитиван.

# **ЛИТЕРАТУРА**

1. Antonela Bukovac (2021), *PRIMARNA SOCIJALIZACIJA I DEVIJANTNOST*, Zagreb
2. Аuxier, B., Anderson, M., Perrin, A., Turner, E., (2020), *Parenting approaches and concerns related to digital devices*
3. Владимир, В., *Социологија, уџбеник за 4. разред средње школе*, 242. стр.
4. Гиденс, Е. (1990), *Последице модерности*, Београд, Филип Вишњић
5. Чарли Гир (2014), *Дигитална култура*
6. Dishion T., McMahon R. (1998), *Parental Monitoring and the Prevention of Child and Adolescent Problem Behavior: A Conceptual and Empirical Formulation*, 61 стр.
7. Кузмановић, Д., Павловић, З., Попадић, Д. и Милошевић, Т. (2019), *Коришћење интернета и дигиталне технологије код деце и младих у Србији: резултати истраживања Деца Европе на интернету*, Институт за психологију
8. Филозофског факултета у Београду, Београд
9. Кузмановић, Д., Златаровић, В., Анђелковић, Н., Жунић-Цицварић Ј. (2019) *Деца у дигиталном добу, водич за безбедно и конструктивно коришћење дигиталне технологије и интернета*, Ужички центар за права детета
10. Kuburić, Z. (1994), *Porodica i psihičko zdravlje dece*
11. Haralambos M., Heald R. (1989), *Uvod u sociologiju*, 496. стр.
12. Haralambos M., Heald R. (1989), *Uvod u sociologiju*, 509. стр.
13. Vinterhof, М. (2019), *ZAŠTO NAŠA DECA POSTAJU TIRANI*?
14. Петровић, Д. (2013), *Друштвеност у доба интернета, Академска књига*, Београд.
15. Попадић, Д., Кузмановић, Д. (2016), *Mлади у свету интернета*, Београд
16. Reinhold, М. (1998), *Kako preživeti uprkos roditeljima*?
17. Segalan, М. (2009), *Sociologija porodice*
18. Стјуарт Табс (2012), *Комуникациј*а, 680. стр.
19. Томановић, С., Станојевић, Д. (2024), *Социологија породичног живота*, Филозоски факултет у Београду, Београд
20. Фридман Шулц фон Тун (2018), *Kako razgovaramo*: *Problemi i rešenja*
21. Fulkerson (2006), *Adolescent and Parent Views of Family Meals*
22. V. Ćurčić (1997), *Adolescencija - revolucija i evolucija u razvoju*
23. Manuel Castells (1996), *The Rise of the Network Society*
24. <https://buildingbetterbrains.com.au/how-technology-is-reshaping-connected-families/>
25. <https://fmk15608.wordpress.com/komunikacija/>
26. <https://www.jetlearn.com/blog/use-technology-for-family-time>
27. <https://www.life360.com/about/>
28. <https://www.ruanliving.com/blog/impact-of-technology-on-family-time>
29. <https://www.sedentarybehaviour.org/2019/10/09/apple-screen-time-tracker-the-good-and-the-bad/>
30. <https://www.seminarski-diplomski.co.rs/SOCIOLOGIJA/porodica-.html>
31. <https://www.washingtonpost.com/graphics/2017/entertainment/tech-generations/>
32. <https://vpsle.edu.rs/wp-content/uploads/2018/01/INFORMACIONE-TEHNOLOGIJE.pdf>
33. <https://www.airdroid.com/parent-control/google-family-link-review/>
34. <https://sr.wikipedia.org/srec/%D0%98%D0%BD%D1%82%D0%B5%D1%80%D0%B0%D0%BA%D1%86%D0%B8%D0%BE%D0%BD%D0%B8%D0%B7%D0%B0%D0%BC#cite_note-1>

# **УПИТНИК**

*I Основни подаци о вама*

**Пол**: м ж

**Узраст**: 17-18 година, матуранти гимназије

*II ИТ и породица - питања*

* **Колико времена проводите на телефону?**

○ 1-2 сата ○ 3-5 сати ○ 6-8 сати ○ 8+ сати

* **2. Када сте са породицом на окупу, телефон користите:**

○ Константно користим. ○ Понекад, само проверавам нотификације.

○ Не користим.

* **3. Зашто најчешће користите телефон док сте на окупу са породицом? (питање отвореног типа)**

○ Досадно ми је ○ Дописујем се ○ Провера нотификација ○ Друштвене мреже

○ Тражење информација са породицом ○ Не користим

* **4. Колико пута обављате телефонски разговор са члановима породице у току дана?**

○ 3+ пута ○ 1-2 пута ○ Не обављам

* **5. Да ли више комуницирате са члановима породице преко текстуалних порука или путем позива?**

○ Позив ○ Поруке

* **6. Да ли имате тајан, тј. приватан профил на којем искључиво пратите друштво на друштвеним мрежама?**

○Да ○Не

* **7. Да ли пратите чланове породице на друштвеним мрежама?**

**○** Да **○** Не

* **8. Ако их пратите, да ли кријете "сторије" од њих?**

○ Да ○ Не

* **9. Да ли користите телефон током оброка?**

○ Да, увек ○ Понекад ○ Не

* **10. Да ли сваког дана имате заједнички оброк када су сви чланови породице на окупу?**

○ Да ○ Не

* **11. Колико често имате заједнички оброк са породицом?**

**○** Свакодневно, барем један оброк дневно проведемо заједно

○ Повремено, неколико пута недељно

○ Ретко, углавном једном недељно

○ Врло ретко или никада, због обавеза

* **12. Када сте последњи пут загрлили неког од чланова породице? (питање отвореног типа)**

○ Данас ○ Јуче ○ У току недеље ○ У току месеца ○ Не сећам се

* **13. Да ли се гледате са члановима породице у очи током разговора?**

**○** Да, увек покушавамо да успоставимо директан контакт очима током разговора

○ Углавном да, али понекад то изостане због ометања

○ Ретко, разговори су често кратки, па нема много директног контакта.

○ Врло ретко или никада, углавном комуницирамо без директног погледа или путем телефона/порука.

* **14. Да ли се обраћате члановима породице када имате неки проблем?**

○ Да, углавном им све говорим ○ Понекад, зависи од проблема

○ Понекад, зависи од проблема

* **15. Колико често гледате филмове или играте друштвене игре са породицом?**

○ Врло често, више пута недељно или кад год имам прилику

○ Повремено, неколико пута месечно или кад се укаже прилика

○ Ретко, једном у неколико месеци или готово никада

* **16. Да ли ваши родитељи проводе пуно времена на телефону?**

○ Да, већи део слободног времена проводе на телефону.

○ Умерено, користе телефон по потреби

○ Ретко, труде се да избегавају честу употребу телефона

* 17. Да ли мислите да телефони учвршћују однос између родитеља и деце? (питање отвореног типа)

○ Да ○ Не

1. Čarli Gir (2014), *Digitalna Kultura* [↑](#footnote-ref-1)
2. <https://vpsle.edu.rs/wp-content/uploads/2018/01/INFORMACIONE-TEHNOLOGIJE.pdf> [↑](#footnote-ref-2)
3. Владимир, В., Социологија, уџбеник за 4. разред средње школе, 242. стр [↑](#footnote-ref-3)
4. <https://www.seminarski-diplomski.co.rs/SOCIOLOGIJA/porodica-.html> [↑](#footnote-ref-4)
5. Томановић, С., Станојевић, Д., (2024), *Социологија породичног живота*, Филозоски факултет у Београду, Београд [↑](#footnote-ref-5)
6. Antonela Bukovac (2021), *PRIMARNA SOCIJALIZACIJA I DEVIJANTNOST*, Zagreb [↑](#footnote-ref-6)
7. <https://fmk15608.wordpress.com/komunikacija/> [↑](#footnote-ref-7)
8. Haralambos M., Heald R. (1989), *Uvod u sociologiju*, 496. стр [↑](#footnote-ref-8)
9. Haralambos M., Heald R. (1989), *Uvod u sociologiju*, 509. стр. [↑](#footnote-ref-9)
10. <https://sr.wikipedia.org/srec/%D0%98%D0%BD%D1%82%D0%B5%D1%80%D0%B0%D0%BA%D1%86%D0%B8%D0%BE%D0%BD%D0%B8%D0%B7%D0%B0%D0%BC#cite_note-1> [↑](#footnote-ref-10)
11. <https://www.washingtonpost.com/graphics/2017/entertainment/tech-generations/> [↑](#footnote-ref-11)
12. <https://www.csun.edu/~lisagor/FCS321/ADA%204.06%20Adolescent.ParentViewsFamilyMeals.pdf> [↑](#footnote-ref-12)
13. <https://www.csun.edu/~lisagor/FCS321/ADA%204.06%20Adolescent.ParentViewsFamilyMeals.pdf> [↑](#footnote-ref-13)
14. Fulkerson (2006), *Adolescent and Parent Views of Family Meals* [↑](#footnote-ref-14)
15. Кључаши- деца која сама проводе време код куће [↑](#footnote-ref-15)
16. <https://www.ruanliving.com/blog/impact-of-technology-on-family-time> [↑](#footnote-ref-16)
17. Стјуарт Табс (2012), *Комуникација*, 680. стр [↑](#footnote-ref-17)
18. Попадић, Д., Кузмановић, Д. (2016*), Mлади у свету интернета*, Београд [↑](#footnote-ref-18)
19. <https://www.jetlearn.com/blog/use-technology-for-family-time> [↑](#footnote-ref-19)
20. <https://buildingbetterbrains.com.au/how-technology-is-reshaping-connected-families/> [↑](#footnote-ref-20)
21. Аuxier, B., Anderson, M., Perrin, A., Turner, E., (2020), *Parenting approaches and concerns related to digital devices* [↑](#footnote-ref-21)
22. friend request- пријатељски захтев [↑](#footnote-ref-22)
23. Dishion T., McMahon R. (1998), *Parental Monitoring and the Prevention of Child and Adolescent Problem Behavior: A Conceptual and Empirical Formulation*, 61 стр. [↑](#footnote-ref-23)
24. Кузмановић, Д., Златаровић, В., Анђелковић, Н., Жунић-Цицварић Ј. (2019) *Деца у дигиталном добу, водич за безбедно и конструктивно коришћење дигиталне технологије и интернета*, Ужички центар за права детета [↑](#footnote-ref-24)
25. <https://www.airdroid.com/parent-control/google-family-link-review/> [↑](#footnote-ref-25)
26. <https://www.sedentarybehaviour.org/2019/10/09/apple-screen-time-tracker-the-good-and-the-bad/> [↑](#footnote-ref-26)
27. <https://www.life360.com/about/> [↑](#footnote-ref-27)
28. <https://www.vivint.com/resources/article/cameras-to-ensure-child-safety> [↑](#footnote-ref-28)